নাটু নাটু
"নাটু নাটু" হল একটি ভারতীয় তেলুগু-ভাষার গান, যা এম. এম. কিরবাণি দ্বারা আরআরআর-এর সাউন্ডট্র্যাকের জন্য সুর করা হয়েছিল। গানের কথা লিখেছেন চন্দ্রবোস এবং গেয়েছেন রাহুল সিপলিগঞ্জ ও কালা ভৈরব। গানটির লিরিক্যাল সংস্করণ লহরি মিউজিক মিউজিক ও টি-সিরিজের রেকর্ড লেবেলের মাধ্যমে ২০২১ সালের ১০ই নভেম্বর প্রকাশিত হয়েছিল। যেখানে, পুরো ভিডিও গানটি ২০২২ সালের ১১ই এপ্রিল প্রকাশিত হয়েছিল। গানটি হিন্দিতে "নাচো নাচো", তামিল ভাষায় "নাত্তু কুথু", কন্নড় ভাষায় "হাল্লি নাটু" এবং মালয়ালম ভাষায় "কারিন্থোল" হিসাবেও প্রকাশিত হয়েছিল। এন.টি. রামা রাও জুনিয়র ও রাম চরণের একসঙ্গে নাচের হুক স্টেপ জনপ্রিয় হয়ে ওঠে। গানটি ৮০তম গোল্ডেন গ্লোব অ্যাওয়ার্ডে সেরা মৌলিক গানের পুরস্কার লাভ করে, এটি প্রথম এশীয় ও প্রথম ভারতীয় গান হিসেবে পুরস্কার জিতেছিল।